**Zalaszentgrót Város Önkormányzata Képviselő-testületének 7/2023. (III. 30.) önkormányzati rendelete**

**a közterületek elnevezéséről és a házszámozásáról szóló 14/2013. (IV.26.) önkormányzati rendelet módosításáról**

Zalaszentgrót Város Önkormányzat Képviselő-testülete, a Magyarország helyi önkormányzatairól szóló, 2011. évi CLXXXIX. törvény 51. § (5) valamint a 143. §. (3) bekezdésében foglalt felhatalmazás alapján, az Alaptörvény 32. cikk (1) bekezdése a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 3. pontjában meghatározott feladatkörében eljárva, a közterületek elnevezéséről és a házszámozásról szóló 14/2013. (IV. 26.) önkormányzati rendelet módosításáról a következőket rendeli el:

**1. §**

A Zalaszentgrót Város Önkormányzata Képviselő-testületének a közterületek elnevezéséről és a házszámozásról szóló 14/2013 (IV.26.) önkormányzati rendelet bevezető része helyébe a következő rendelkezés lép:

„Zalaszentgrót Város Önkormányzat Képviselő-testülete, a Magyarország helyi önkormányzatairól szóló, 2011. évi CLXXXIX. törvény 51. § (5) valamint a 143. §. (3) bekezdésében foglalt felhatalmazás alapján, az Alaptörvény 32. cikk (1) bekezdése a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 3. pontjában meghatározott feladatkörében eljárva, a közterületek elnevezéséről és a házszámozásról a következőket rendeli el:”

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

Baracskai József Dr. Simon Beáta

polgármester jegyző

A rendelet 2023. március 30. napján kihirdetésre került.

Dr. Simon Beáta

jegyző

Végső előterjesztői indokolás

**Általános Indokolás**

Zalaszentgrót Város Önkormányzata Képviselő-testülete a 14/2013. (IV. 26.) számú rendeletében (a továbbiakban: Rendelet) határozta meg a közterületek elnevezéséről és a házszámozásról szóló szabályokat.  A jogszabályszerkesztésről szóló 61/2009. (XII.14.) IRM rendelet (a továbbiakban: Jszr.) 55.§ (1) és (5) bekezdésében foglaltak alapján a bevezető részben a rendeletalkotásra felhatalmazást adó rendelkezés vagy az eredeti jogalkotói hatáskört megállapító rendelkezés után meg kell jelölni azt a feladatkört megállapító jogszabályi rendelkezést, amely alapján a jogszabályt kiadják. Erre tekintettel szükséges a Rendelet kiegészítése, mivel a feladatkör megjelölése hiányos, nem tartalmazza a Magyarország helyi önkormányzatairól szóló 2011. évi CLXXXIX törvény 13.§ (1) bekezdés 3. pontjára való hivatkozást.

**Részletes indokolás**

**Az 1. §-hoz**

A Rendelet 1. §-a a bevezető rész újraszabályozásáról rendelkezik.

**A 2.§-hoz**

A Rendelet 2.§-a a hatálybalépést és a hatályon kívül helyezést szabályozza.